als_Latn dik_Latn sag_Latn
Maturantët e gjimnazit të Gostivarit në protestë
Lënda e matematikës si lëndë e obligueshme e maturës shtetërore, si dhe aplikimi i testimit elektronik ka nxjerrë në protestë maturantët e gjimnazit të Gostivarit. Ata kanë ngritur zërin e protestës duke kundërshtuar ndryshimet e ndërmarra nga Ministria e Arsimit dhe Shkencës. Veton Kaso, kryetar i Unionit të nxënësve në Gjimnazin e Gostivarit thotë se vendimi që lënda e matematikës të bëhet obliguese hë për hë, është i papranueshëm, sepse, një gjë e tillë duhet të ishte bërë e ditur nga viti i parë kur maturantët e tanishëm kanë filluar mësimet. Tani, thotë Kaso, maturantët vihen para aktit të kryer, të përjashtuar nga mundësia që prej fillimit të shkollës së mesme të jenë të përqendruar në lëndët që janë obliguese për maturën shtetërore. “Kur të vendoset të realizohet një projekt është mirë që nxënësit të informohen që në vitin e parë. Do të duheshe të njoftohemi se lënda nga matematika do të jetë obliguese në provimin e maturës, dhe jo siç ndodh këtu tek ne. Menjëherë sa vendoset të filloi aplikimi dhe ne të jemi eksperiment i vendimeve të tilla. Lusim Ministrinë e Arsimit dhe Shkencës dhe Sektorin për Arsim ta analizojnë këtë çështje dhe matematikën ta largojnë si lëndë e obligueshme në maturën shtetërore. Kjo lëndë të vazhdon të mbetet si lëndë zgjedhore ashtu siç ka qenë viteve në fillim”, tha Kaso. (D.Z)
als_Latn als_Latn